बहुत दिनों से इच्छा थी कि मित्र छद्मेश्वर के घर जा कर मिलूँ, कुछ बतियाऊँ। कुछ उसकी सुनूँ, कुछ अपनी सुनाऊँ, लेकिन टीवी देखने और बीवी की सेवा से फुरसत मिले तब न। और अब तो 'फेसबुक' तथा 'व्हाट्सऐप' पल्ले पड़ गया है. इसकी मोहनी ऐसी है कि हम अपने ही बंधुआ मज़दूर बन गए हैं. फिर टीवी तो जैसे टीबी की बीमारी है ही. लाइलाज। न तो किसी के घर जाना अच्छा लगता है और न किसी का अपने घर पर आना सुहाता है । ये ससुरे चैनलवाले चैन नहीं लेने देते। इस चैनल के चक्कर में लोग बेचैन होने लगे हैं। लेकिन दिल है कि मानता नहीं। कभी-कभी लगता है पुराने दोस्तों से मिल लिया जाय। पता नहीं कब यह आत्मा परमात्मा तक पहुँच जाए.